Nr. 42.004/17.10.2022

**REFERAT DE APROBARE**

**la proiectul de hotărâre privind propunerea de schimbare a destinaţiei**

**unei părţi din imobilul (teren) identificat cu număr cadastral 279780 Cluj-Napoca**

**în scopul realizării unui centru rezidențial de îngrijiri paliative**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Prin adresa nr. 8864/12.10.2022, Arhiepiscopia Vadului Feleacului și Clujului a solicitat atribuirea în folosință gratuită a unei suprafețe de 800 mp din terenul aflat în proprietatea publică a Județului Cluj, situat în Municipiul Cluj-Napoca, str. Ialomiței nr. 17, adiacent imobilului (teren și clădire) în care funcționează Centrul de Îngrijiri Paliative “Sfântul Nectarie”.  Centrul de Îngrijiri Paliative “Sfântul Nectarie” a fost construit pe terenul atribuit în folosința Arhiepiscopiei Vadului Feleacului și Clujului, prin Hotărârea Consiliului Judțean Cluj nr. 185/2007. Ulterior, în temeiul Legii nr. 239/2007 privind reglementarea regimului juridic al unor bunuri imobile aflate în folosinţa unităţilor de cult, prin Hotărârea Consiliului Județean Cluj nr. 121/2019, terenul în suprafață de 1200 mp- situat în Municipiul Cluj-Napoca, str. Fabricii de Zahăr nr. 49-51, înscris în Cartea funciară nr. 264107 Cluj-Napoca cu nr. cad/topo 264107, a fost transmis, fără plată, din proprietatea privată a Județului Cluj în proprietatea Arhiepiscopiei Ortodoxe a Vadului, Feleacului și Clujului.  Centrele rezidențiale de îngrijiri paliative, furnizează, potrivit Hotărârii Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale următoarele tipuri de servicii:   * asistenţă şi îngrijire medicală * îngrijire personală * supraveghere * consiliere psihologică şi suport emoţional * cazare pe perioadă nedeterminată * masă, inclusiv preparare hrană caldă, după caz * curăţenie * alte activităţi, după caz: recuperare * medicală, socializare, activităţi administrative.   Serviciile sociale furnizate în cadrul Centrului de Îngrijiri Paliative “Sfântul Nectarie” sunt licențiate, conform licenței de funcționare seria LF nr.0009702 din 28.09.2020, licența fiind valabilă pâna la data de 28.09.2025. Conform raportului de activitate pe anul 2021 (anexat adresei 8864/2022), de serviciile centrului, au beneficiat, în anul 2021 un număr de 732 de pacienți.  Conform informațiilor existente pe site-ul Ministerului Muncii și Solidarității Sociale, (<https://www.mmuncii.ro/j33/images/Documente/Familie/20221007_Servicii-Sociale.pdf>),  după codul serviciilor sociale furnizate, în Județul Cluj, nu este licențiat un alt serviciu ca și centru rezidențial de îngrijiri paliative (cod serviciu 8710 CRMS-II).  Ca definitie, Organizatia Mondiala a Sanatatii explica ingrijirea paliativa drept abordarea care imbunatateste calitatea vietii atat pacientilor, cat si a familiior acestora, pe perioada confruntarii cu problemele ascociate bolilor cronice incurabile, prin preventia si usurarea suferintelor, identificand timpuriu, evaluand si tratand impecabil durerea, precum si alte probleme de ordin fizic, psihosocial si spiritual. Serviciile de îngrijiri paliative trebuie asigurate în concordanță cu principiile universale de acoperire a nevoilor de sănătate, existând modele diferite de implementare a îngrijirilor paliative, factorii de succes fiind: abordarea multidisciplinară și multisectorială, adaptarea la specificul cultural, social și economic și integrarea în sistemele de sănătate existente, cu accent pe asistența primară și comunitară – inclusiv pe îngrijirile la domiciliu. <http://www.studiipaliative.ro/wp-content/uploads/2013/09/Rezolutia-OMS-2014_RO.pdf>  Imbunatatirea calitatii vietii pacientilor cu **boli cronice progresive este** o necesitate. Este orientata spre confortul pacientului, confort atat fizic, cat si psiho-social, spiritual. Ingrijirea paliativa integreaza tot ce inseamna ingrijire medicala de buna calitate, pusa in **slujba atenuarii**, atat cat este posibil, a suferintelor fizice si psihice, **pastrarii demnitatii**pe tot parcursul bolii si comunicarii sincere dintre medici, pacienti si rudele lor. |
| * 1. **Cerinţe care reclamă oportunitatea actului administrativ:** |
| Într-un studiu realizat de Consiliul Național al Persoanelor Vârstnice, disponibil la adresa ([https://cnpv.ro/wp- content/uploads/2020/05/Analiza\_sistemului\_de\_ingrijire\_paliativa\_din\_Romania.pdf](https://cnpv.ro/wp-%20content/uploads/2020/05/Analiza_sistemului_de_ingrijire_paliativa_din_Romania.pdf), se precizează că “*Dintr-o cercetare a Ministerului Sănătății din anul 2015 reieșea că județele cu cea mai ridicată nevoie de îngrijire paliativă (peste 6000 persoane pe an) erau Prahova în Regiunea Sud, Dolj în regiunea Sud-Vest și capitala București. Alte județe cu nevoie ridicată (peste 5000 persoane anual) sunt Constanța în Regiunea Sud-Est, Iași, Suceava și Bacău în Regiunea Nord-Est, și Bihor și Cluj în Regiunea Nord-Vest*.”  Una din propunerile elaborate în cadrul studiului, **vizează dezvoltarea unor centre regionale de acordare a îngrijiri paliative în județele cu Institute Oncologice (București, Cluj, Iași).**  În Hotărârea Guvernului nr. 440/2022 pentru aprobarea Strategiei naţionale privind incluziunea socială şi reducerea sărăciei pentru perioada 2022-2027, Planul de acţiune prevede ca și direcție de acțiune la punctul 3.1.2.2. Îmbunătățirea accesului pacienților la serviciile de asistență medicală, prin dezvoltarea asistenței medicale comunitare, a medicinei de familie, a ambulatoriului clinic de specialitate și a îngrijirilor pe termen lung, cu accent pentru populația din zonele rurale și urbane marginalizate, grupurile vulnerabile, inclusiv pentru persoanele neasigurate, iar ca și măsură concretă la lit. g) **creșterea gradului de acoperire la nivel local a serviciilor paliative cu scopul îmbunătățirii calității vieții pacienților.**  Terenul identificat cu număr cadastral 279780 Cluj-Napoca, este în domeniul public al Județului Cluj, este utilizat de Școala Profesională Specială ”Samus” Cluj-Napoca și face parte, conform art. 112 din Legea învățământului nr. 1/2011, din baza materială a învățământului preuniversitar de stat. Potrivit aceluiași articol schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face, de către autorităţile administraţiei publice locale numai cu avizul conform al ministrului educaţiei.  Procedura elaborării avizului conform şi condiţiile necesare acordării acestuia este aprobată prin Ordinul Ministerului Educaţiei Naţionale și Cercetării Ştiinţifice nr. 5.819/2016, cu modificările și completările ulterioare iar prin proiectul de hotărâre se formulează o propunere fundamentată pentru solicitarea schimbării definitive a destinației terenului de 800 mp din imobilul cu număr cadastral 279780 Cluj-Napoca. |
| 1. **Schimbări preconizate:** |
| Prin proiectul de hotărâre se demarează procedura de schimbare a destinației terenului de 800 mp cu scopul de a asigura reducerea deficitului considerabil de servicii de paliație în Județul Cluj și creşterea accesului la servicii de reabilitare, paliaţie şi de îngrijiri pe termen lung. |
| **Secțiunea a 2-a - Impactul socio-economic:** |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Nu estecazul |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Nu produce efecte asupra altor acte administrative iar măsurile de implementare constă în aplicarea procedurii reglementate de Ordinul 5819/2016:   * solicitarea acordului consiliului de administrație al Școlii Profesionale Speciale ”Samus” Cluj-Napoca * solicitarea acordului consiliului de administrație al Inspectoratului Școlar Județean Cluj * elaborarea unei documentații de dezlipire a suprafeței de 800 mp care va fi supusă aprobării Consiliului Județean ulterior obținerii avizului Ministerului Educației. * depunerea dosarului la Ministerul Educației. |
| **Secțiunea a 6-a – Anexe la referatul de aprobare:** |
| 1. adresa nr. 8864/12.10.2022 a Arhiepiscopiei Vadului Feleacului și Clujului Cluj-Napoca 2. licența de funcționare seria LF nr.0009702 din 28.09.2020 3. extras de carte funciară 279780 Cluj-Napoca |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**propunerea de schimbare a destinaţiei unei părţi din imobilul (teren)**

**identificat cu număr cadastral** **279780 Cluj-Napoca în scopul realizării**

**unui centru rezidențial de îngrijiri paliative**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. \_\_\_\_\_\_ din \_\_\_\_\_\_\_\_\_ privind propunerea de schimbare a destinaţiei unei părţi din imobilul (teren) identificat cu număr cadastral 279780 Cluj-Napoca în scopul realizării unui centru rezidențial de îngrijiri paliative, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 42.004/17.10.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 42.134/18.10.2022 şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile:

* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;
* Anexa nr. 1 la Hotărârea Consiliului Județean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările și completările ulterioare;

În conformitate cu dispozițiile:

* art. 108, art. 173 alin. (1) lit. c) și lit.d), alin. (4) lit. a), alin. (5) lit. b) și c), art. 285, art. 286 alin. (3), art.287 lit. b), art.349-353 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 858-860, art. 874-875 din Legea privind Codul civil nr. 287/2009, republicată, cu modificările şi completările ulterioare;
* art.112 din Legea educaţiei naţionale nr. 1/2011, cu modificările şi completările ulterioare;
* art. 37 alin.(3), art.114 alin.(2) lit.a) din Legea asistenţei sociale nr.292/2011, cu modificările şi completările ulterioare;
* art. 7 alin.(1), art. 10 alin. (7) din Legea nr. 489/2006 privind libertatea religioasă şi regimul general al cultelor cu modificările şi completările ulterioare;
* punctul 2 din Anexa la Hotărârea Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările şi completările ulterioare;
* Hotărârea Guvernului nr. 53/2008 privind recunoaşterea Statutului pentru organizarea şi funcţionarea Bisericii Ortodoxe Române, cu modificările şi completările ulterioare;
* Ordinul Ministerului Educaţiei Naţionale și Cercetării Ştiinţifice nr. 5.819/2016, privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, cu modificările și completările ulterioare;
* Ordinul Ministerului Sănătății nr. 253/2018 pentru aprobarea Regulamentului de organizare, funcţionare şi autorizare a serviciilor de îngrijiri paliative cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art.1.** Se aprobă propunerea de schimbare pe perioadă nedeterminată a destinației suprafeței de 800 mp din imobilul (teren) identificat cu număr cadastral 279780 Cluj-Napoca, din imobil cu destinație de teren aferent bazei materiale a Școlii Profesionale Speciale ”Samus” Cluj-Napoca, în teren cu destinație de construire a unui centru rezidențial de îngrijiri paliative de către Arhiepiscopia Vadului Feleacului și Clujului.

**Art.2.** Se solicită acordul consiliului de administrație al Școlii Profesionale Speciale ”Samus” Cluj-Napoca și Inspectoratului Școlar Județean Cluj cu privire la propunerea de schimbare pe perioadă nedeterminată a destinației suprafeței de 800 mp din imobilul (teren) identificat cu număr cadastral 279780 Cluj-Napoca.

**Art.3.** Se aprobă realizarea unei documentații cadastrale de dezlipire a imobilului (teren) în suprafață de 800 mp din imobilul identificat cu număr cadastral 279780 Cluj-Napoca.

**Art.4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcția Juridică.

**Art.5.** Prezenta hotărâre se comunică Direcției Juridice, Școlii Profesionale Speciale ”Samus” Cluj-Napoca, Inspectoratului Școlar Județean Cluj, Arhiepiscopiei Vadului Feleacului și Clujului, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2022**

Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membri ai Consiliului Județean nu au votat, fiind astfel respectate prevederile legale privind majoritatea de voturi necesară.

**INIȚIATOR,**

**PREȘEDINTE**

Alin Tișe

Nr. 42.134/18.10.2022

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | | propunerea de schimbare a destinaţiei unei părţi din imobilul (teren) identificat cu număr cadastral 279780 Cluj-Napoca în scopul realizării unui centru rezidențial de îngrijiri paliative | | |
| **Compartiment de resort:** | | Direcția Juridică | | |
| **Secțiunea 1 – Documentare și analiză:** | | | | |
| Potrivit art. 287 din Codul administrativ, consiliul județean este entitatea care exercită dreptul de proprietate publică a unităţii administrativ-teritoriale, Județul Cluj, în legătură cu raporturile juridice privind proprietatea publică, pentru bunurile aparţinând domeniului public al unităţilor administrativ-teritoriale.  Imobilul care face obiectul proiectului de hotărâre este prin destinație și afectațiune, bun de natura domeniului public, a fost dobândit cu titlu de lege și este cuprins în inventarul bunurilor din domeniul public al Județului Cluj (Anexa nr. 1 la Hotărârea Consiliului Județean Cluj nr. 143/2008, cu modificările și completările ulterioare).  Principalele acte normative incidente sunt:   * art.112 din Legea educaţiei naţionale nr. 1/2011, cu modificările şi completările ulterioare; * art. 37 alin.(3), art.114 alin.(2) lit.a) din Legea asistenţei sociale nr.292/2011, cu modificările şi completările ulterioare; * Hotărârea Guvernului nr. 53/2008 privind recunoaşterea Statutului pentru organizarea şi funcţionarea Bisericii Ortodoxe Române, cu modificările şi completările ulterioare; * Ordinul Ministerului Educaţiei Naţionale și Cercetării Ştiinţifice nr. 5.819/2016, privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, cu modificările și completările ulterioare;   Scopul pentru care se elaborează proiectul de hotărâre, ca și primă etapă pentru realizarea unui centru rezidențial de îngrijiri paliative se integrează în politicile publice aprobate la nivel național:   * Hotărârea Guvernului nr. 1028/2014 privind Strategia Națională de Sănătate 2014-2020; * Hotărârea Guvernului nr. 440/2022 pentru aprobarea Strategiei naţionale privind incluziunea socială şi reducerea sărăciei pentru perioada 2022-2027.   Reglementări similare cu privire la atribuirea în folosință gratuită Arhiepiscopiei Vadului Feleacului și Clujului a unor terenuri din domeniul public al Județului Cluj, în scopul realizării unor construcții destinate furnizării serviciilor sociale, au fost aprobate prin hotărârile:   * nr. 185/2007 privind atribuirea în folosinţă gratuită a imobilului - teren în suprafaţă de 1200 mp, aflat în proprietatea publică a Judeţului Cluj, situat în Municipiul Cluj-Napoca în cadrul Complexului Şcolii de Arte şi Meserii „SAMUS” Cluj-Napoca şi înscris în C.F. nr. 141729 Cluj-Napoca cu nr. top 4547/2, în favoarea Arhiepiscopiei Ortodoxe a Vadului, Feleacului şi Clujului * nr. 220 din 22 iulie 2011 privind aprobarea realizării unor obiective de investiţii pe terenul în suprafaţă totală de 2214 mp, aflat în proprietatea publică a Judeţului Cluj, situat în Municipiul Cluj-Napoca, str. Calea Turzii nr. 2-14, modificată prin Hotărârea Consiliului Județean Cluj nr.66/2012. | | | | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| Potrivit art. 112 alin. (3) din Legea învățământului, terenurile şi clădirile în care îşi desfăşoară activitatea unităţile de învăţământ special de stat şi centrele judeţene de resurse şi asistenţă educaţională fac parte din domeniul public judeţean, respectiv al municipiului Bucureşti, şi sunt în administrarea consiliului judeţean, respectiv a consiliilor locale ale sectoarelor municipiului Bucureşti, în a căror rază teritorială îşi desfăşoară activitatea, prin consiliile de administraţie ale unităţilor de învăţământ respective. Potrivit alin (6) al aceluiași articol schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face pentru orice tip de activitate, în primii 3 ani calendaristici de la întreruperea activităţii educaţionale, de către autorităţile administraţiei publice locale numai cu avizul conform al ministrului educaţiei.  Procedura elaborării avizului conform şi condiţiile necesare acordării acestuia, aprobată prin Ordinul Ministerului Educaţiei Naţionale și Cercetării Ştiinţifice nr. 5.819/2016, cu modificările și completările ulterioare, prevede la art. 3 că avizul conform se emite ţinând cont de următoarele aspecte:   * 1. În imobilele/spaţiile pentru care se solicită schimbarea destinaţiei nu se mai desfăşoară activităţi de învăţământ sau acestea au fost restrânse şi nu există perspectiva creşterii efectivului populaţiei şcolare.   2. Imobilele/Spaţiile respective pot fi folosite în vederea funcţionării altor instituţii în care se desfăşoară activitate de educaţie extraşcolară.   3. Imobilele/Spaţiile pot fi folosite în vederea funcţionării altor instituţii aflate în subordinea consiliului local/consiliului judeţean;   4. **Imobilele/Spaţiile pot fi folosite în vederea funcţionării unor instituţii care desfăşoară activităţi de utilitate publică.**   5. Imobilele/Spaţiile pot fi folosite pentru desfăşurarea altor activităţi de strictă necesitate pentru comunitate, definite ca atare de către consiliul local/consiliul judeţean, cu respectarea reglementărilor legale în vigoare specifice domeniului de activitate, şi care nu afectează, după caz, revenirea la destinaţia iniţială.   6. Alte situaţii în care schimbarea de destinaţie este temeinic justificată.   7. Imobilele/Spaţiile pentru care se solicită schimbarea destinaţiei nu fac obiectul unui litigiu (aflat pe rol).   Cu privire la emiterea unui aviz pentru schimbarea definitivă a destinației, art. 5 prevede că, în situaţii temeinic justificate, schimbarea destinaţiei se poate face pe perioadă nedeterminată când imobilul nu mai poate fi utilizat în procesul instructiv-educativ şi poate fi alocat unor instituţii publice pentru desfăşurarea activităţilor specifice acestora.  Conform art. 9 din Ordinul 5.819/2016 reglementează cuprinsul documetelor care trebuie trimise la minister alături de solicitarea de emitere a avizului. Primul document este hotărârea consiliului local/consiliului judeţean prin care se propune schimbarea destinaţiei unui imobil (construcţie şi/sau teren) sau a unei părţi din imobil.  Justificarea din care reiese necesitatea schimbării de destinație pe perioadă nedeterminată este data de:   * imobilul (teren) identificat cu număr cadastral 279780 Cluj-Napoca, are o suprafață de 27.278 mp și prin schimbarea destinației suprafeței de 800 mp din acest imobil nu este afectată activitatea de învățământ; * existența unui singur serviciu social licențiat în domeniul serviciilor de paliație la nivelul Județului Cluj; * lipsa în cadrul spitalelor din rețeaua Consiliului Județean a serviciilor de îngrijiri palliative; * reglementarea competenței de furnizare a serviciilor sociale pentru cultele religioase în Legea nr. 292/2011.   Potrivit art. 37 alin.(3) lit. b) din Legea nr. 292/2011, furnizori privaţi de servicii sociale pot fi și cultele recunoscute de lege.  Conform art.137 din Hotărârea Guvernului nr. 53/2008 privind recunoaşterea Statutului pentru organizarea şi funcţionarea Bisericii Ortodoxe Române: (1) Sistemul de asistenţă socială şi medicală al Bisericii Ortodoxe Române este integrat şi funcţionează în cadrul structurilor sale administrativ-organizatorice sau în organizaţii social-filantropice patronate de Biserică. **(2)** Biserica Ortodoxă Română, prin unităţile sale componente locale şi centrale (parohia, mănăstirea, protopopiatul, vicariatul, eparhia, mitropolia şi Patriarhia), precum şi prin organizaţiile neguvernamentale care funcţionează cu aprobarea autorităţilor bisericeşti competente, asigură servicii sociale şi medicale, acreditate conform legislaţiei în vigoare. **(5)** Furnizorii de servicii sociale şi medicale din cadrul Bisericii Ortodoxe Române, prevăzuţi la alin. (2), îşi desfăşoară activitatea socială şi medicală în nume propriu sau prin parteneriate cu instituţiile specializate ale statului, ale administraţiei locale sau ale organizaţiilor neguvernamentale. **(6)** Furnizorii de servicii sociale şi medicale pot înfiinţa şi administra cabinete medicale, centre de diagnostic şi tratament, unităţi spitaliceşti cu internare de zi şi continuă, farmacii cu regim închis şi deschis, precum şi centre de recuperare şi îngrijiri paleative, cu respectarea prevederilor prezentului Statut şi a legislaţiei bisericeşti şi civile în vigoare.  Cu privire la dezlipire, art. 879 alin. (2) din Legea nr. 287/2009 privind Codul civil, republicată, cu modificările și completările uterioare, prevede că imobilul înscris în cartea funciară se poate modifica prin dezlipiri, dacă se desparte o parte din imobil sau se micşorează întinderea acestuia. Documentația de dezlipire se elaborează, va fi transmisă Ministerului Educației și va fi supusă aprobării Consiliului Județean Cluj după obținerea avizului conform al ministerului. | | | | |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)**:** | | | | |
| Hotărârea nu produce efecte financiare asupra bugetului Județului Cluj, asupra mediului concurențial şi domeniului ajutoarelor de stat sau asupra mediului.  Sarcini de natură administrativă rezultate din actul adminstrativ constă în:   1. încheierea contractului subsecvent pentru dezlipirea unei suprafețe de 800 mp teren din parcela cu număr cadastral 279780 Cluj-Napoca; 2. transmiterea documentației prevăzute de Ordinul 5.819/2016 la Școala Profesională Specială ”Samus” Cluj-Napoca, Inspectoratul Școlar Județean Cluj și Ministerul Educației. | | | | |
| **Secțiunea a 4-a - Concluzii/propuneri:** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | | |
|  | **Prenume și nume** | | **Data** | **Semnătura** |
| Elaborat: director executiv | Ștefan Eduard Iliescu | |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Juridică | 18.10.2022 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Cristina Oltean |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 6 |  |  |  |